Ísafjörður : Engin tilboð bárust í fjölnota knattspyrnuhús Ein hugmynd að fjölnota knattspyrnuhúsi . Engin tilboð bárust í útboði vegna hönnunar og byggingar fjölnota knattspyrnuhúss á Torfnesi á Ísafirði . Opnað var fyrir tilboð í verkið föstudaginn 10. janúar . Boðið var út á Evrópska efnahagssvæðinu í samstarfi við Ríkiskaup og alls sóttu 44 fyrirtæki útboðsgögnin . Að sögn Guðmundar Gunnarssonar , bæjarstjóra Ísafjarðarbæjar , hafa margar ábendingar borist varðandi þær kröfur sem settar voru fram í útboðinu . „ Verið er að vinna úr þessum athugasemdum og í framhaldinu verður tekin ákvörðun um næstu skref , “ segir Guðmundur .